
Crucero Sea Princess a asisti 
Guardacesta cu rescate, pere 

No por a evita cu Miss Debbie si a sink 


TABATA diasabra ultimo, cu 
Centro di Rescate di Guardacosta 
( RCC) a ricibi informacion cu tin 
un barco di abastecimento, Miss 
Debbie, den problema anto ku nan 
tin mester di ayudo. 

Miss Debbie tabata na caminda 
pa Aruba unda e tripulantenan lo 
a bay entregá e barco na su doño 
nobo, pero awor e ta den fondo di 
laman. No ta conoci si Miss Deb- 
bie tabata sigura, y asina sikiera 
e doño nobo sikiera por recupere 
e placa cu el a paga pa cumpra e 
boto aki. 

Relaciona cu e investigacion di huymento di Miguel Schneiders 

Recherche a tene dos persona sospecha 
di a yuda e persona aki di huy 




ALGO prome cu ayera 3 or di atardi, Team di Recher- 
che di Santa Cruz enconexion cu huida di e fugitivo: 
Erick Arturo Minguel Junior Schneiders, roepnaam 
“Miguel”, naci na Aruba dia 29 di december 1994, a de- 
tene e dama y e cabayero respectivamente di inicialnan 
Niurka J..Kock di 44 aña y Julio Richard Jansen di 28 
aña pa articulo 2:146 di nos Codigo Penal. 

Articulo 2:146 ta papia di esun cu libera of yuda na 
liberacion di un persona cu tin un castigo di prison ta 
castigabel cu maximo 4 aña di prison. 

Manera ta conoci dialuna den oranan di mainta taba- 
tin un inval na un cas na Meiveld unda cu un persona a 
keda deteni. Mas den oranan di atardi Cuerpo Policial 
di Aruba a confirma esaki sin duna mucho detaye di 
kico a bay cun’e for di e cas y si tabatin detencion. 

Pero ayera merdia, Polis a duna informacion cu Recher- 
che di Santa Cruz enconexion cu huida di di e fugitivo: 
Erick Arturo Minguel Junior SCHNEIDERS, roepnaam 
“Miguel”, a detene e dos sospechosonan menciona. 

E Team di Recherche tin bon indicacion cu e fugitivo ta 
na Aruba ainda. 


P’e motibo aki ta urgi pueblo di Aruba cu si bo por sa 
algo di su paradero of e sitio cu e ta scondiendo yama 
nos tipbjn 11141. Bo anonimidad ta wordo garantisa. 
T’asina cu e señora deteni ta Niurka Kock, kende ta 
mama di e fugitivo Schneiders. E adres unda e inval 
a tuma lugar den oranan di mainta, ta unda e ta biba, 
pero no a haya e fugitivo. 

A ordena e dos personanan aki presenta na warda pa 
duna informacion, y ey ta caminda cu nan a keda de- 
teni. 

No mester lubida cu e hoben fugitivo ta sintando un 
castigo di 12 aña pa asesinato. Mientras cu e tabata 
cera den KIA, el a hinca un otro preso malamente. A 
base di esaki, e tabata deteni na Warda di Polis na 
Santa Cruz pa interogacion, ora cu el a logra huy. 

Cualkier persona cu tabatin contacto cu e detenido 
despues cu el a huy ta castigabel pa ley pa cual cualkier 
dato cu tin, mester pone KPA na altura di esaki. 

P’e motibo aki ta urgi pueblo di Aruba cu si bo por algo 
di su paradero of e sitio cu e ta scondiendo yama nan 
tiplijn 11141. Bo anonimidad ta wordo garantisa. 

Diego de Cuba lo ta parti di comision tecnico 
di e dialogo tripartidista laboral nacional 

September 16, 2018 



ORANJESTAD(AAN): Minister Glenbert Croes durante conferencia a comenta riba e 
nombracion di Diego de Cuba cu a bay ter beschikking. E ta bay forma parti di e 
comision tecnico di e dialogo tripartidista laboral nacional pa un periodo di cuater luna. 

E hecho pa e ta na disposicion, door cu e ta traha pa un NV, no di minister Glenbert 
Croes. Basta reaccion esaki a trece. Segun e minister, de Cuba mester dedica hunto cu 
e otro miembronan di e comision tecnico, pa haci full e trabao pa loke ta bira e base di 
dialogo laboral y despues di cuater luna, e ta bay back su trabao. Esey ta henter e 
esencia, segun e minister. 

DIEGO DE CUBA DI STA TA BAY TER 
BESCHJKKING D1 MINISTER GLENBERT CROES 

11 September, 2016. 9:30 am 

E smdicalista Dicgo deCuba cu ia presidente di STA, lo bay ter bescliikking di Minister 
Gienbert Croes. E la awor aki traliando na aeropuerlo como security. Gobiemo mcs a picli 
Dicgo de Cuba pa atende cicrto cos y pa logra esaki mestcr di cspacio. 

Pesey mes el a busea manera pa haya algun ltma libcr di su trabou na aeropuerto pa asina 
porcumpli cu e peticion di góbierno. Minister Dangui Oduber a manda un carta caba pa 
Acropuerto cu ta su dunador di irabou. E carta aki ta informa aeropueito cu Diego de 
Cuba io bay tcr beschikking pcr directo di Minister di Labor Glenbert Croes. Nos mes a 
papia cu Diego de Cuba cu a confirma c iuformacion. Tambe minister Glenbert Croes a 
coiifinna c noticia aki siman pasa caha. Segun mhiister Glenbert Crocs y Diego de Cuba, 
nau mester alende e proceso pa e dialogo laboral cammda mas sindicato ta envolvi. 

1 ambe Diego de Cuba lo ta parti di SER y tambe ta vlce presidente di Fundacion Cas. 
Scgun Diego de Cuba mes a splica, pa e lempo cu c keda ter besdiikkking, e lo no cobra 
salario na AAA. 


Presidente di STA, 

Diego de Cuba ta desmenti, pero 

Ata e pruebanan 

TABATA nos di AWEMainta cu poco dia pasa 
a publica cu sindicato STA a bin ta perdiendo 
miembro y cu esaki tin di haber cu e.o. cu e miem- 
bronan ta haya cu nan Presidente Diego de Cuba 
ta mucho envolvi den politica partidista, te cu e 
ta nombra como coordinador di Minister Glenbert 
Croes. 

Diego de Cuba a desmenti e noticia aki y a duna 
di conoce, cu e ta yuda solamente den e dialogo 
social/laboral como cu STA ta forma parti di esaki 
mescos cu FTA. 

Pero t’e propio Minister di Labor, Glenbert Croes 
a duna di conoce den un conferencia di prensa cu 
Diego de Cuba a ser nombra y ta “terbeschikking” 
pa yuda den e comision tecnico di e dialogo tripar- 
tidista laboral nacional. 

No ta AWEMainta a bisa cu Diego de Cuba ta 
na disposicion, te cu Minister Dangui Oduber a 
manda un carta pa Aeropuerto, cu ta su doño di 
trabao. 

Si bo kier yam’e coordinador of no, e ta trahando 
pa Minister Glenbert Croes, pa cual e mester di 
espacio pa haci e trabao aki. Y t’e propio Diego 
de Cuba como Minister Glenbert Croes a confir- 
ma esaki tambe y cu durante e ta na disposicion, 
lo no cobra salario di AAA N.V., unda e ta traha 
como security na Aeropuerto. 

Hasta a bay asina leu, cu STA a dicidi di lo paga 
salario di Diego de Cuba, pasobra e Presidente 
aki a haci hopi pa STA. A palabra tambe cu asina 
cu Gobierno keda cla cu e dialogo nacional, Diego 
de Cuba lo reanuda su trabao na AAA N.V., loke 
te awe no a tuma lugar. E ta coordinador di Min- 
ister Glenbert Croes, por lo pronto. Y awe nos ta 
publica e pruebanan. Awor kende ta papiando e 
berdad? Nos lectornan lo sa di huzga. 

Parlamentario Robert Candelaria (AVP): 

Incinerator NO t'e mihor opcion, ni den gasto ni den solucion 


GOBIERNO actual ta haci nan best pa laga pueblo kere 
cu un incinerator t’e solucion p’e problematica di sushi 
riba Aruba, ta locual Robert Candelaria a declara. Cu tin 
un problema di sushi y cu tin cu atende cu esaki, ta algo cu 
tur hende ta di acuerdo cun’e. 

Den Parlamento a keda reitera cu e solucion cu e Minister 
a presenta y e proposicion di e Gobierno aki, no t’e mihor 
solucion pa Aruba. 

Den e argumento tambe a bin dilanti cu idea tras di e in- 
cinerator ta pa produci coriente como solucion awor, cu ta 
bay kima sushi pa genera coriente. Esaki no ta un forma 
limpi pa traha coriente! 

Si acaso esaki no t’e prome meta tras di e incinerator pero 
mas bien pa deshaci di sushi riba nos isla, tin cu menciona 
cu despues di kima sushi lo keda sushi atras cu lo tin cu 
haya otro forma pa deshaci di esaki. 

E polucion cu e lo crea y cu lo drenta nos medio ambiente, 
a cambio di e poco coriente cu e ta bay produci, ta algo pa 
evalua. 

Robert Candelaria ta menciona e hecho cu un compania 
local tin e solucion caba y cu lo converti e resto di sushi 
den “bails” (sushi comprimi y empaketa ), transportanan 
pa Colombia caminda cu nan lo uza nan como fuente di 
energia pa nan planta di cement. 

Cu esaki ta duna di conoce cu ta papiando di un argumen- 
to cu no ta “make sense” . Un comparacion di un par di 
shen miyon pa genera 5 mega watt di coriente pa un isla 
cu ta uzando 120/125 mw cu t’ey caba, buscando asina un 
manera nobo pa traha coriente cu no necesariamente mes- 
ter di dje. 

Na Aruba nos tin actualmente energia di solo, biento y e 
plantanan na W.E.B. 

Parlamentario Candelaria ta puntra kico lo t’e garantia cu 
W.E.B. lo cumpra e coriente aki, na ki prijs, con e lo afecta 
prijs di coriente y awa despues cu lo/of si mester tuma un 
decision pa bin cu un incinerator. Pregunta sigur impor- 
tante cu Robert Candelaria a haci ta, ken esaki lo benefi- 
cia paso Aruba e no lo beneficia! 

Gobierno mas bien kier introduci algo cu lo costa hopi 
placa, ta bay crea tiki energia, ta bay crea hopi polucion, 
mientras tin un solucion cu no ta costa pueblo nada, cu ta 
existente cu contractnan firma caba, lo no genera ningun 
extra sushi pasobra ta exporta e sushi anto e ora ey un 
mucha chikito mes por compronde esaki. 



“Si tin algo cu ta gratis y limpi of algo cu ta carisimo y 
sushi, no ta mira pakico ta keda pusha pa esun cu ta hopi 
placa y cu no ta bon pa nos media ambiente, of lo mester 
tin algo su tras,” ta locual cu Robert Candelaria ta pensa. 
E no ta mira dicon ta keda pusha, of mester tin un motibo 
su tras, pa algo cu ta bay costa pueblo hopi placa direct of 
indirect den bo recibonan di awa/coriente, e ta bay produci 
sushi den aire y tambe sushi cu lo mester dera of trata di 
otro forma y pa un cos cu no mester. 

Ta p’e motibo aki mes e Parlamentario di AVP ta keda 
cuestiona kico t’e motibo tras di e insistencia di un incin- 
erator. 

Robert Candelaria a remarca tambe cu no tabatin compa- 
nia cu a inscribi nan mes p’e Bidding di un sistema pa un 
Incinerator y cu a prolonga e dianan pa wak si ainda lo tin 
hende interesa. Dicon? 

Si e no ta na beneficio di pais Aruba economicamente, di 
nos medio ambiente y e coriente cu e ta bay produci nos 
tin’e caba. Tambe ta importante pa menciona cu si acaso 
nos lo bay tin mester di mas energia den futuro, esaki ta 
algo cu nos tur lo kier wak den un energia limpi “green 
energy”, dicon Gobierno ta keda insisti riba algo cu ta bay 
genera asina hopi sushi/polucion y e pueblo tin cu bay paga 
pe tambe. NO ta logico! 

Pa finalisa Robert Candelaria ta bisa cu e solucion cu tin 
actualmente t’esun di mihor, no ta bay costa pueblo nada, 
no ta bay genera extra problema ni dolor di cabes pa nos 
media ambiente, mientras nos por mira un Dump na Par- 
kietenbos cu keta bay ta mira huma ta sab for di dje, holor 
desagradabel y no ta necesario. 

Den su bista, mester mustra Gobierno cu e plan aki no sa 
ken ta bay sostene y ban busca uno cu realmente ta na 
beneficio di pais Aruba y no na beneficio di un/algun hende 
of grupito. 

Barco crucero 
Sea Princess 
ta asisti 
Guardacosta 
cu rescate 

WILLEM/O’STAD - Diasabra 27 di juli pa 17:35, Centro di Resca- 

/ 

te di Guardacosta( RCC) a ricibl informacion cu tin un barco di 
abastecimento, Miss Debbie, den problema anto ku nan tin mester 
di ayudo. N‘e momento ey e barco tabata na 215 miya nortwést di 
Aruba y tabata sink. 

E barco tabata na caminda pa Aruba unda e tripulante lo a bay 
entregá e barco na su doño nobo. 

Mesora a lanta e avion Dash 8 di Guardacosta pa bay localisá e 
barco cu e tres tripulante tabata abordo. Mientrastanto Centro di 
Rescate di Guardacosta a manda un notificacion na tur barco den 
becindario pa duna asistenciaa. 

Haruna Express, un tankero y e crucero Sea Princess, cu tabata 
na caminda pa Corsou, tabata den becindario. 

Haruna Express no a logra pa rescatá e personan dor di laman 
bruto. E crucero si a logra di saca un boto salbabida y a busca e 
tres hende hómber cu nan a bin topa den un boto di salbabida, ya 
cu nan barco mes a sink. 

Tur tres persona ta di nacionalidad Mericano. Na yegada di Sea 
Princess na Corsou a entregá e tres hómbernan na autoridad. 

FV YANA TA HAÑA AYUDO DI CITRO 

Diadomingo 28 di jiili den oranan di mainta Centro di Rescate di 
Guardacosta (RCC) a ricibi informacion cu e boto FV YANA cu ta- 

V 

bata n‘e momentu ei dos miya fo‘i Oostpunt tabata yena cu awa. 
Tabatin tres persona abordo. 

Mesora a avisá CITRO cu na su turno a sali mesora pa yuda e 
boto. CITRO a pomp saca e awa y a tou e boto hiba Caracasbaai. 
Un danki na CITRO y tur e otro boto cu tabata den cercania y cu 
tambe a duna un man. 

Maneho di LabHOH ta tuma integridad y calidad hopi na serio 

Investigacion Forens ico lo bay cuminsa na LabHOH 


ALGUN siman pasa Hunta di Directiva 
di Hospital y LabHOH a ricibi algun señal 
bastante contundente cu ta duna indicacion 
cu tin iregularidad pasando den LabHOH. 
E señalnan aki sin duda Hunta Directiva 
a tuma hopi na serio y di biaha a cuminsa 
cu un asina yama “vooronderzoek” interno 
sigui adicionalmente pa un “feitenonder- 
zoek” haci pa un compania externo. 

Basa riba algun punto cu a sali for di e 
“feitenonderzoek” a duna como conseho 
na Hunta di Directiva pa bay over riba un 
investigacion Forensico. E conseho aki ta 
basa riba indicacion di un presunto viola- 
cion di integridad. 

Loke ta investigando t’e proceso completo di 
testnan cu ta ser efectua pa Departamento 
di Patologia di LabHOH y specificamente 
testnan haci pa un compania Hulandes. 
Hunta Directiva a haya suficiente indica- 
cion cu a conduci na pidi un compania ex- 
terno pa inicia un investigacion Forensico. 


FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 



60 ME5TER D/ WASTE BUCKET RESIDENCIAL 
OF COMERCIAL? 


2 Qyrd 
Bfg Buc(c*f 


15 yrd 

Jumoj' Suck*f 


fluckef 


SmoH 



Hunta Directiva su deseo ta p’e investigacion aki cana e ca- 
minda corecto y kier sigura cu a tuma tur paso legal necesario 
te ora e resultadonan di e investigacion ta conoci. 

Ta importante pa menciona cu Hospital y LabHOH ta distan- 
cia su mes di expresionnan haci den medionan di comunica- 
cion. 

Motibo tras di esaki ta cu tanten un investigacion ta andando 
y resultadonan no ta conoci ta iresponsabel y no profesional. 
Ta importante pa duna espacio p’asina e proceso di investiga- 
cion cana su caminda. 

Si enberdad e investigacion duna di conoce cu ta trata aki di 
iregularidad, nos kier sigura cu lo tuma pasonan adecua. 
Calidad y integridad ta sumamente importante pa Hunta Di- 
rectiva di Hospital. Tur e profesionalnan di LabHOH kier sig- 
ura pashent cu nan por ta trankil ora nan pasa cerca nos pa 
cualkier test diagnostico. Apesar di e circunstancianan dificil 
actual ta haci tur lo posibel pa garantisa e mesun servicio di 
calidad na cualkier di nos localidadnan. 

Minister Ruiz-Maduro: 

Oficina di Estadistica (CBS) ta preparando 
p # e Programa Piloto di Censo 2020 cu lo 
tuma lugar dia 3 pa 13 di october proximo 



RECIENTEMENTE Minister Xiomara Ruiz Maduro 
a atende un presentacion interesante di Oficina di Es- 
tadistica (CBS) en conexion cu preparacion di e Pro- 
grama Piloto di Censo 2020: ‘Pasobra Aruba ta conta 
cu bo’. 

E Programa Piloto lo cuminsa diahuebs dia 3 di october 
y lo termina diadomingo dia 13 di october. 

Pa ehecuta esaki, CBS ta recluta y train personanan 
confiabel y capacita pa por haci e tarea aki. Den e Pro- 
grama Piloto aki e encuestadornan lo bishita algun 
hogar selecciona pa CBS pa completa a formulario di 
Censo 2020. 

E meta di e Programa Piloto aki ta pa test e procedura 
di e informacion cu lo wordo colecta, ya cu e Censo 2020 
lo ta completamente digital. 


Gobierno di Pais Aruba tin den su programa guberna- 
mental e programa di Metanan di Desaroyo Sostenibel 
di Nacionnan Uni (SDG’s). Censo 2020 ta un instru- 
mento masha importante durante cual por ricibi infor- 
macionnan valioso p’asina por midi n’e lista di e meta- 
nan cu Nacionnan Uni a establece. 

Ademas varios instancia y hende individual por haci 
uso di e informacion colecta den Censo 2020. 

Minister Ruiz-Maduro ta desea e expertonan di CBS 
hopi exito cu e preparacion di e 

Programa Piloto y ta yama danki na tur e boluntari- 
onan cu lo coopera pa haci e encuesta nacional aki. 
Alabes e mandatario ta haci un yamada na nos pueblo 
pa coopera cu e encuestadornan p’asina e programa pi- 
loto di Censo 2020 por ta exitoso. 

Entre 5 y 1 6 di augustus 201 9 

DIP lo tin oportunidad di re-inscripcion pa actualisa 
lista di peticion di y uitbreiding' y / erfpacht / 



MANEHO di Ministerio di Desaroyo Teritorial, 
Infrastructura y Medio Ambiente ta enfoca 
riba transparencia poniendo e ser humano 
central. Directie Infrastructuur en Planning 
(DIP) tambe ta sigui un maneho dunando 
oportunidad igual y husto na tur ciudadano. 
Den cuadro di esaki den luna di augustus 
for di dia 5 di augustus te cu 16 di augustus, 
lo tuma lugar tres accion pa actualisa peti- 
cionnan cu tin hopi tempo den sistema. 


Director di DIP, Haime Croes a splica cu DIP tin mas o menos 22 pro- 
ducto, pa cual lamentablemente esakinan no ta ‘up to date’, pues tin 
peticionnan entrega pa hopi aña, cu no a wordo atendi cu nan. 

A base di esey, a tuma e decision alabes reconociendo derecho di ciu- 
dadanonan pa percura pa nan peticionnan wordo contesta, pa actualisa 
e peticionnan aki. 

Comunidad por a tuma nota di e exito cu tin cu actualisacion di e lista 
di pre reservacion di tereno, awor ta toca turno e partinan di expansion 
di tereno, erfpacht caduca y erfpacht comercial. 

UITBREIDING/EXPANSION DI TERENO 

Actualmente tin mas o menos 2000 hende cu for di 1999 bin dilanti a 
entrega peticion pa expansion. Mayoria biaha ora cu un hende entrega 
peticion pa expansion, esaki no ta pa mucho tereno, kisas espacio pa un 
kamber extra of un garashi, sr. Haime Croes a bisa. 

Teniendo esaki na cuenta, a manda carta p’e grupo di personanan aki, 
informandonan cu nan por pasa entre 5 di augustus y 16 di augustus na 
DIP, pa re-inscribi nan peticion cu nan kier e expansion. 

Unabes confirma cu nan ta interesa den e expansion ainda y nan paga 
p’esaki, DIP lo por mandanan midi na Kadaster pa despues di 3 luna 
nan por haya e expansion, sr. Haime Croes a splica 


ARUBA 

CIU 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


ERFPACHT 

Un otro producto di DIP cu e departamento lo tuma accion pa actualisa 
e lista ta encera erfpacht cu a caduca. 

Tin personanan cu for di aña 1986 cu ta pidiendo ‘verlenging’ di nan 
erfpacht cu a caduca. Pa cual tin mas o menos 300 peticion den sistema. 
Gobierno como parti di su maneho kier cumpli cu esaki, pues den e fase 
aki tambe ta haci peticion na tur hende pa re-inscribi entre 5 di augus- 
tus pa 16 di augustus pa nan tambe por haya nan extension di erfpacht. 
Pa loke ta erfpacht comercial, tin mas o menos 2000 hende cu for di 
2008 ta pidiendo opcionnan. Pa cual nan tambe lo tin e oportunidad pa 
inscribi. 

OFICINA CERA 

Despues di e dos simannan aki cual DIP lo antende cu e peticionnan 
atrasa, lo percura pa tur cos ta den computer, pa cual lo bay cera oficina 
di DIP pa publico. 

Di e forma aki lo caba di procesa tur e peticionnan aki. Ademas sr. Haime 
Croes a informa cu ta haci uzo di e dianan cu ta cera pa publico pa pre- 
para p’e proximo ocasion di entregamento di carta di pre reservacion pa 
personanan cu a entrega peticion na 2008/2009, pa nan tambe por yega 
na realisa nan soño di construi nan cas. 

Minister Ruiz-Maduro ta informa riba su biahenan pa exterior: 

Mayoria biahe ta pa recupera e 
credibilidad financiero di Aruba 


Minister Ruiz-Maduro a tuma nota di un 
comunicado cu informacion incorecto 
tocante di su biahenan cu el a haci den 
cuadro di su funcion. E mandatario ta 
informa cu mayoria biahe ta pa recupera 
e credibilidad financiero internacional 
di Aruba. 

For di november 2017 cu Xiomara Ruiz- 
Maduro a asumi e funcion di Minister, e 
mandatario a traha un total di 59 dia den 
exterior; 5 dia na 2017, 30 dia na 2018 y 
24 dia na 2019. Aki ta sigui e compilacion 
y informacion di e biahenan realisa. 

Recupera crecibilidad financiero y evita 
lista preto 

Durante e biahenan pa New York, Con- 
necticut, Chicago y Washington, Minis- 
ter Ruiz-Maduro a reuni cu e compani- 
anan di rating Fitch y Standard & Poor’s, 
cu World Bank, cu IMF y a haci un road- 
show pa yega n’e inversion necesario pa 
nos pais. 

Ta danki n’e biahenan aki e mandatario a 
logra pa institui e confiansa bek cerca e 
institutonan financiero internacional pa 
cu pais Aruba. 

Pa evita cu Aruba figura riba lista preto 
di Organisation for Economic Co-opera- 
tion and Development (OECD), Minister 
Ruiz-Maduro mester a biaha cu urgencia 
pa un dia y mey pa Paris pa atende e re- 
union di OECD. 

Restablece confiansa y estrecha laso den 
Reino 

E mandatario a biaha tambe pa Hulanda 
y a reuni cu Minister di Cultura, Presiden- 
te di CFT, Director di Netherlands Foreign 
Investment Agency (NFIA) y cu Secretar- 
io di Estado Knops. Alabes e dignatario a 
representa Gobierno na Arubadag. 
Minister Ruiz-Maduro a biaha pa Corsou 
y a reuni cu Minister di Economia, cu Min- 
ister di Finansa, cu Fair Trade Authority 


Curaçao (FTAC) y cu Curaçao Investment 
& Export Promotion Agency (CINEX). E 
biahenan aki ta pa crea confiansa y estre- 
cha laso den Reino. 

Integridad financiero 
Minister Ruiz-Maduro a bishita Miami y a 
atende e reunion di Caribbean Financial 
Action Task Force (CFATF). Esaki t’e plat- 
aforma di paisnan Caribense cu ta traha 
hunto pa combati labamento di placa y 
financiamento di terrorismo. 

E mandatario a atende e reunion di CFATF 
en preparacion pa evaluacion di e integri- 
dad financiero di pais Aruba na aña 2020. 

Mision Economico y formalisacion 
di cooperacion paden y pafor di Reino 
Hulandes 

Riba invitacion di Reino, Minister Ruiz- 
Maduro a forma parti di e delegacion pa 
bay Bogota, Colombia pa explora e posi- 
bilidadnan pa intensiva comercio entre 
Aruba y Colombia. 

E mandatario a biaha pa Corsou tambe pa 
atende e ‘Vierlandenoverleg’ cu e otro 
Ministernan di Cultura di Reino pa for- 
malisa cooperacion entre e paisnan riba 
tereno cultural. 

E biahe pa Cuba tabata pa den cuadro di 
Reino Hulandes formalisa e cooperacion 
entre e paisnan miembro di Caribbean 
Customs Law Enforcement pa establece 
intercambio di informacion pa por com- 
bati contrabando. 

Fondo di Desaroyo 

E dignatario a biaha pa Tahiti pa firma e 
acuerdonan cu Overseas Countries and 
Territories Association (OCT-EU) p’asina 
Aruba por a haya 13 miyon euro como 
fondo di desaroyo di Union Europeo pa 
institui un facultad di SISSTEM na Uni- 
versidad di Aruba cu ta cuminsa opera 
september proximo. 



BIAHENAN Dl MINISTER RUIZ-MADURO, 2017-2018 


# Dianan 

Destinacion di trabou 



Representacion di Gobierno di Aruba 
Minister Ruiz-Maduro a biaha pa Corsou 
y a atende celebracionnan cultural den 
representacion di Gobierno di pais Aruba. 

Pueblo no ta paga pa biahe priva 
Na momento cu un mandatario biaha, 
Secretario di Conseho di Minister ta in- 
forma Gobernador y Parlamento. Pesey 
e lista cu oposicion ta compila ta contene 
biahe di trabou y priva, pero esey no kier- 
men cu pueblo ta paga pa biahe priva di 
Ministernan. 

Den aña 2018, Minister Ruiz-Maduro a 
tuma 17 dia di vacacion den exterior riba 
su mesun gasto. 

Minister Ruiz-Maduro ta sigui traha duro 
y diligentemente na bienestar di nos pais. 
E mandatario lo sigui mantene nos pueb- 
lo informa di tur desaroyo di su trabou- 
nan realisa incluyendo su biahenan den 
medionan di comunicacion y riba medio- 
nan social. 

Na luna di september awor 

ABV ta spera di firma e CAO nobo cu HOH 

Pa loke t'e diferencianan di opinion e partidonan ta hayando otro 


ABV y HOH tin mas cu un aña na mesa ta negocia un 
CAO nobo y tur cos ta indica cu mediano di september, 
lo por firma un CAO nobo, 

Gina Maduro, Presidente di ABV el a splica cu e nego- 
ciacion di CAO berdad a dura hopi, pero e tin su moti- 
bonan. 

Motibo di placa semper tabata un di e motibonan, pero 
a bira peor ora cu Theo de Kool a ser retira y no por 
a sinta negocia mas, y HOH mester a bin cu un team 
nobo. 

Awor nan ta diferencia riba dos punto, segun Gina 
Maduro. Entre otro riba e AO-Verzekering, cu ABV ta 
boga p’esaki bin, maske cu den e CAO di 2014, esaki 
a keda acorda caba, pero cu HOH no a implement’e, 
ya despues a descubri cu esaki ta un peso riba presu- 
puesto di HOH. 

Awor Guardian Group a bin cu un proposicion, cu di 
acuerdo cu nos informacion e partidonan lo por biba 
cune y asina lo sali for di diferencia di opinion cu tin e 
negociacion stagna. 

ABV a pone como condicion cu si e biaha aki e AO-Ver- 
zekering no bin e biaha aki, ABV lo no firma e CAO. 

Otro diferencia cu tin ta riba ROT, cu ta p’e 55 plussers. 
ABV ta consciente cu mayoria di e trahadornan a yega 
caba 55 aña, pa cual tin un protocol cu ta bisa cu tur 
esnan cu yega 55 aña no tin mester di traha nacht- 
dienst mas. 

Pero mayoria di esnan cu a alcansa 55 aña ta haci uso 
di e punto aki, esta di no kier sigui traha nacht-dienst 
mas, ta pone cu HOH, cu e nursenan hoben mester bay 
traha mas nacht-dienst. 

Esnan cu traha nacht-dienst tabata haya como 15% in- 
corpora den salario, pero awor si bin cu e sistema nobo 
di salario, e ora ey e 15% extra aki lo cay full afo, esta 
loke cu bo traha, bo a wordo paga. 

Di acuerdo cu Gina Maduro, si logra e dos puntonan 
aki, anto pa medio september awor lo por firma e CAO 
nobo pa duracion di 3 aña. 



MEI MIYON DIAUMENTO PA CADA AñA 

Loke tin riba mesa aworaki ta 500 mil di aumento 
pa cada aña,maske cu ABV lo sigui boga p’e CAO 
conta p’e trahadornan di Hospital cu ta cay bao di 
eCAO. 

Manera e ta actualmente, un CAO pa 3 aña lo sur- 
pasa e suma di 1.5 miyon florin, y aki te ainda e 
partidonan no por sali for di otro. 

Como cu ta temporada di vakantie, no por reuni pa 
haya consensus di tur esnan envolvi, pa por firma 
e CAO nobo aki. 

ABV ta boga tambe pa aumenta e porcentahe di 
pensioen, cu awor ta 11.5%, pero lo desea p’e bira 
mescos cu ABV tin’e na IMSAN, cu ta di 15%.. 

Aparentemente Gerencia di HOH ta di acuerdo 
cune tambe, segun Gina Maduro, pero cu e traha- 
dor tambe mester aporta cu algo mas. 

Na Rotterdam 


Celebracion di e di 34 edicion di 
Zomer Caranval a resulta un exito 




E aña aki, na Rotterdam a celebra e di 34 
edicion di Zomer Carnaval cu un biaha mas 
tabata un evento exitoso. Actividadnan a 
cuminsa for di diahuebs siman pasa, sigui 
pa paradanan diasabra ultimo den cayanan 
di Rotterdam, halando masha hende. En- 
tre nan masha Arubiano, cu ta biba na Hu- 
landa. Maske cu no por compara e celebra- 
cion aki cu loke ta celebracion di Carnaval 
na Aruba, mester bisa cu tabatin tremendo 
ambiente e aña aki atrobe. 

Expertoncm ta pidi pa prohibi 
construcc ion di edificionan grandi di glas 

Pa spaar energia den e Crisis Climatico cu mundo t'aden 



ULTIMO dianan tur caminda 
riba noticia sea scirbi, riba cable of 
websites, nos por a tende di e tem- 
peraturanan record na Europa y 
Merca. Algun pais manera Alema- 
nia e temperatura a yega 42.5° Cel- 
sius, algo nunca antes bisto. 

Na Hulanda nos tabata haya in- 
formacionnan di temperatura cu a 
yega 40°. Asina nos ta mira cu e cli- 
ma ta cambiando constantemente, 
y no pa mihor, pero pa pio. 

Mundo ta bezig ta birando mas y 
mas cayente, y e aña aki exper- 
tonan mundialmente a bira mas 
preocupa y cu razon. 

Mas cayente bira, mas airco edi- 
ficionan grandi (Skyscrappers) lo 
mester usa. 

Edificionan full di glas, esta nan 
fachada ta pone cu durante zomer 
of unda nan ta situa geologica- 
mente ta pone cu nan lo usa mas 
airco. 

Esaki ta debi cu e rayonan di solo 
ta drenta directamente y ta causa 
paden un ‘Green House Effect’, 
loke bo no ta desea. 

Architectonan a cuminsa mira den 
e direccion pa cuminsa stop con- 
struccion di edificionan cu facha- 
danan di glas. Edificionan grandi 
usando glasnan standard pa nan 
fachada, lo mester usa hopi mas 
energia pa tene un temperatura 


paden abou, usando mas energia 
kiermen tambe hopi emision di car- 
bon (polucion) den aire. 

Esaki ta conta pa mallnan grandi 
usando hopi glas tambe, na Aru- 
ba tambe por mira algun. Esta cu 
mallnan cu ta construi nan facha- 
da di glas, kiermen nan mester usa 
mas airco pa fria paden. Na final di 
luna nan tin un recibo halto tambe 


di coriente mas cu claro. 

Expertonan p’e motibo aki ta pidi 
pa stop (bann) edificionan cu nan 
fachada ta puro glas, debi cu no 
solamente esaki ta dificil pa tene 
friu paden, pero ta caro tambe debi 
cu mester usa hopi airco. 

Mas airco nifica mas polucion pa 
nos medio ambiente, cu ya ta den 
emergencia. 

Jay's Tire ta derota Celebrities e 
ta avansa den Play Off 



CAMPEONATO HEINEKEN 
fast pitch di Aruba Softball Bond 
dedica na dos baluarte jacobo Jan- 
sen y Gilbert “ Nando” Maduro a 
continua riba canchanan na Pos 
Chiquito. 

Den e di dos wega di playoff den e 
serie di best out of 3 entre Jay’s Tire 
number 3 vs Celebrities number 4 e 
muchanan di Jay’s Tire a baha pisa 
riba Celebrities pa garantisa cu 
nan ta avansa den play off ganan- 
do nan serie den 2 wega. Jay’s Tire 
lo inicia un serie nobo di 3 wega vs 
Macuarima Spark Elektra dialuna, 
diamars y diaranson awor. Gana- 
dor di e serie aki lo drenta playoff 
final y lo topa Royal Power den un 
best out of 5 pa campeon di Aruba. 
Boxscore final Jay’s Tire 23 careda, 
17 hit, 2 error y ta laga 5 coredor 
na base. Celebrities 4 careda, 6 hit, 
5 error y ta laga 6 coredor den cir- 
culacion. Asina 

Tambe Celebrities ta despidi for di 
campeonato 2019 den nan promer 
aña den AA. Mihor bateadornan 
pa Jay’s Tire ta Jason Orman 4-2 
incluyendo un doblete cu 5 careda 
anota, Sandrick Geerman 4-3 cu 
dos careda anota mas 3 rbi, Djur- 
win Croes 4-2 cu 2 rbi, Artoir Her- 
rera 4-1 cu 3 rbi, Josmar Thiel 5-3 
cu un doblete mas 2 careda anota 
mas 4 rbi, Gianmar Alders 2-1 cu 
un doblete y Egimar Lampe 4-2 
cu un doblete mas 2 rbi. Pa Ce- 
lebrities a destaca na plato Ruwin 
Tromp 3-1, Jose Luis Gonzalez 2-2 


cu un doblete, Enrique Almansar y 
Leandro Baez ambos di 2-1. Jorge 
Santana Cortina ta pone e victo- 
ria riba su nomber enfrentando 
25 bateador tirando 95 lansam- 
ento permitiendo 4 careda di cual 
2 ta limpi tras di 6 hit ponchando 
1 bateador y ta regala 3 base por 
bola. Rudolf “ Rudy” Angela ta bay 


cas cu un macuto jena cu careda y 
e derota riba su nomber lansando 
147 pitch permitiendo 23 careda 
tras di 17 hit ponchando solamente 
un bateador y ta regala 5 base por 
bola. Dialuna, diamars y diaranson 
awor na Pos Chiquito Jay’s Tire lo 
inicia su serie nobo vs Macuarima 
Indians. 

Cu dos homerun di Kenny Hart y un two hitter" 
di Jomark Flanegin Royal Power ta pasa pa final 


CAMPEONATO HEINEKEN fast pitch di Aruba 
Softball Bond dedica na dos baluarte Jacobo Jansen 
y Gilbert “Nando” Maduro a continua riba canchanan 
na Pos Chiquito. Jomark Flanegin ta lansa un “2 hit- 
ter” silinciando e batenan di Macuarima por completo 
y ta ricibi un tremendo respaldo ofensivo di su ekipo 
pa registra un otro victoria riba su nomber. Cu e vic- 
toria aki Royal Power Tat Fat Home Depot mediante 
Jair Thompson y Jomark Flanegin ta “tag team” Mac- 
uarima den un “one-two” wata un “ No Hitter” y un “ 
Two Hitter” pa asina Royal Power pasa pa final un bi- 
aha mas. Macuarima Spark Elektra lo inicia un serie 
nobo di best out of 3 contra Jay’s Tire unda e ganador 
lo pasa pa final y lo enfrenta Royal Power den un best 
out of pa e titulo maximo den AA 2019. Best out of 3 
entre Macuarima y Ja’ys Tire lo wordo hunga dialuna, 
diamar y diaranson awor na Pos Chiquito cuminsando 
tur dia pa 8pm. 

Boxscore final Royal Power 14 careda, 17 hit, 0 error 
y ta laga 5 coredor na base. Macuarima 0 careda, 2 
hit, 1 error y ta laga 4 coredor den circulacion. Roy- 
al Power como ekipo a bay di 28-17 pa un averahe di 
607 mientras Macuarima a bay di 17-2 pa un averahe 
di 118. Mihor bateadornan pa Royal Power Tat Fat 
ta Gregory “Pilin” Krosendijk 3-2, Edmar “ Macho” 
Tromp 1-1, Mitchel Martes tabata na redhot a bay di 
4-4 incluyendo un doblete anotando 2 careda y im- 
puhando 3, Kenny Hart a switch pa play off mode y 
a bay di 4-3 incluyendo 2 cuadrangular anotando 2 
careda impuhando 3, Jair Thompson a bay di 3-3 cu 
un doblete, Guyon Cannister di 2-2 cu un doblete mas 
3 rbi. Pa Macuarima Spark Elektra e unico dos hit a 
wordo conecta pa Edgar Flanegin kende a bay di 3-1 y 
Jorrick Briesen di 2-1. Jomark Flanegin a seya un otro 
victoria riba su nomber den gran forma enfrentando 
19 bateador tirando 20 bola, 48 strike bon pa 68 lansa- 
mento, permitiendo 2 hit propinando 7 strike outs y ta 
regala 2 base por bola. Michel Fingal a bay cu 2 mien- 
tras Javier Croes, Zefrinthian Kerr, Ray Bernabela, 
Randolp Pinedo, Leonard Geerman tur a bay cas cu 1 
ponche. Revelino Silie ta bay cas cu e derota lansando 
3 inning, 62 lansamento permitiendo 7 careda tras 



di 9 hit y ta regala base por bola. Lucio Geerman ta 
drenta di relevo y ta permiti 7 careda mas tras di 7 
hit mientras Arjen Mathilda ta drenta pa saca ultimo 
out. Asina Royal Power ta garantisa sub campeon y ta 
bay warda awor riba e ganador entre Macuarima Vs 
Jay’s Tire cual serie ta inicia dialuna anochi pa 8pm. 
Softball den recta final. 

Atracadonan cu gusto pa liquor caro 

Cuater atracado mester warda te 
20 november pa trata nan caso 


WILLEMSTAD. Pa diabierna ultimo tabatin pro- 
gramá pa tuma lugá tratamento di e caso di e cuidada- 
nonan: 

• A. Vicario di 19 aña di edad, 

• J. Tweeboom di 18 aña di edad, 

• A. Rosa di 21 aña di edad y 

• L. Vicario di 30 aña di edad. 

E cuarteto aki a sera cabes pa tira un atraco dia 26 di 
mart ultimo hórtando bóternan di liquor caro mas e 
suma di 500 florin den un minimarket chines cu yama 
Huan Le. 

Nan a presentá na e sitio cu bate di baseball den man, 
caranan tapá y ademas cu arma di candela. E atra- 
cadónan a insistl pa doño di e negoshi duna nan e mer- 
cancianan ariba mencioná, mas e suma di 500 florin. 
Anteriormente e caso a bini pa tratamento padilanti 
caba den sala di corte, pero na e ocacion ey ta sola- 
mente e acusadonan J. Tweeboom y A. Rosa tabata 
presente. Ta despues numa a resultá cu e rumannan 
Vicario tambe ta metl den e atraco aki, como tal a 
wanta cu tratamento di e caso pa envolvi e duo aki 
den e tratamento den corte. 

Diabierna ultimo tabata asina leu cu tratamento mes- 
ter a tuma lugá y tur 4 persona, transportá for di pri- 
zon di Coraal Specht tabata presente den sala di corte, 
sinembargo tabata riba peticion di e acusado A. Vi- 
cario cu abogado mr. H. Alejandra a haci e suplica na 
corte pa wanta cu tratamento di e caso pa scucha mas 
testigo. 

Den sala di corte Vicario a declará cu ya no ta nesesa- 
rio mas pa scucha ningun testigo, pasobra ya esnan cu 
lo mester a testigoá a sali pa Hulanda cu vakantie. 

Di su parti e rumannan Vicario a declará cu tratamen- 
to di e caso por bien tuma lugá numa e diabierna ey 
mes. Pero hues mesora a mustra e Vicarionan cu ya 
e palabracion ta hasl pa dia 20 di novémber binidero 
laga e tratamento continuá, como tal nan mester war- 



da te e fecha palabrá. 

Mas aleu e rumannan Vicario a opiná cu ta na e duo 
Rosa y Tweeboom pa declará cu nan ta inosente y no 
tin nada di haber cu e atraco. 

Un di e rumannan Vicario a declará cu un di e otro 
acusadonan a mencioná su nómber puramente pa 
yalusl pasobra aparentemente el a kita esaki su frey 
for di dje. 

Ademas Vicario a trese padilanti cu su mama hende 
grandi ta na cas y ta sténs riba dje pa cuido y asisten- 
cia. 

E otro ruman, esta L. Vicario, a insistl cu e no tin ap- 
solutamente nada di haber cu e atraco y cu ta asina cu 
e no tin masha dia fo’i prizon, el a caba di sali será y el 
a disidi di cambia su bida. 

Abogado mr. Alejandra a pidi libertat temporal pa su 
klientenan, pero fiscal ni hues no a bay di acuerdo cu e 
peticion, considerando cu ta trata aki di un acto casti- 
gabel hopi serio, esta atraco cu arma di candela. 

E peticion pa libertat temporalmente a keda rechasá 
y esey ke men cu tur cuater mester sinta warda e fe- 
cha 20 di novémber, esta dia cu e tratamento reanudá 
den corte. E acusado Tweeboom a arepenti cu el a par- 
ticipá den e atraco y cu el a duna e Vicarionan cabes di 
boto. Tweeboom a pidi despensa pa loke el a haci. Fis- 
cal un biaha mas a mustra cu tanto Tweeboom como 
Rosa a mencioná e rumannan Vicario como complise 
den e atraco. 

Entre nan un yiu di Corsou 

Dos Hulandes ta keda condena cu pena di morto 

Despues di a likida un persona robes 

WILLEMSTAD - Corte di Husticia na Maroco ta 
condena dos Hulandes (yiu di Corsou y un Dominica- 
no) cu pena di morto relaciona cu un likidacion na un 
Cafe den e cuidad di Marrakech. 

E dos hombernan Shardyone Semerel (31) y Edwin 
Robles Martines (26),a comete e error di nan bida,na 
momento cu nan a ehecuta e likidacion robes aki, cu 
a tuma lugar den e luna di november 2017, den cual 
e hoben,Hamza Chaib (26) inocentemente a perde su 
bida. 

E victima tabata un studiante di medicina y tabata 
yiu di un Magistrado na Corte di Beni Mellal. 

Nan target tabata doño di e Cafe La Creme, Mustapha 
E1 Fechtali., kende algun minut prome tabata sinta 
n’e mesun lugar unda e victima Hamza Chaib taba- 
ta sinta na momento cu el a wordo tira fatalmente, 
durante e likidacion dos otro persona tambe a keda 
herida. Autoridad Marocano mesora a cuminsa cu un 
investigacion extenso, den cual a resulta cu e dos per- 
sonanan aki di nacionalidad Hulandes tabata e sos- 
pechosonan principal. 

E sospechosonan nan apariencia tabata diferente y e 
cabey di rasta sigur a hala atencion mas aun na Ma- 
roco. Hopi liher autoridad local a pone man riba nan y 



despues a detene mas sospechoso. 

Ambos sopechoso prinicipal a wordo condena cu pena 
di morto, for di 1993 e pais aki no a ehecuta niun pena 
di morto mas. 

En conexion cu e likidacion aki, autoridad Marocano, 
aña pasa a detene dos persona mas di nacionalidad 
Hulandes, tabata trata di e dos rumannan di e bus- 
cada pa Husticia Hulandes, 

Ridouan Taghi ta na cabes di e Mocro Mafia y ta meti 
grandemente den traficacion di cocaina. 

Mustapha EL Fechtali, tabata e persona cu e dos sos- 
pechosonan lo mester a likida, despues di a scapa di a 
wordo mata, e tambe a wordo deteni y ta sintando un 
castigo, pa cual no ta conoci. 

WILLEMSTAD. Christopher Laidlaw ta di origen 
Hamaicino, e tin 25 aña di edad. Tabata 5 di april 2019 
cu un pareha turista tabata den e área di Bándabou, 
es desir na Landhuis Kenepa pa opservá aspectonan 
histórico interesante di nos isla. 

Manera ta conosi aki tin un museo cu ta duna un bista 
di susesonan di den pasado, anto asina ey ofisina di 
turismo CTB y otro instancianan manera Cas di Cul- 
tura semper ta recomendá y ta haci propaganda pa 
turistanan bishitá e sitio aki. 

Turistanan, den e caso aki un pareha, un hómber y un 
muhé di fam Pless tabata na e sitio, pero e acusado 
Christopher Laidlaw, mirando e turistanan, no a pérdé 
pa gana y a grita e turistanan pa nan entregá na dje e 
rugtas y e yabi di e auto cu nan tabata manehá. 

E turista hende hómber, mirando cu algu hopi robes 
tabata bay pasa, a pidi su casá pa preferiblemente ban- 
doná e sitio y laga e so atras cu e malechor. E muhé 
no a bandoná e sitio. A surgi un forsageo feros entre e 
hómber turista cu e malechor Hamaicino, kende a dal 
e turista cu algu punta den cara y sangré. Manera a 
keda describl lo mester ta trata aki di un cuchu grandi 
di cushina. 


E hómber mal sangrá den cara a laga e yabi di e auto 
bay numa y e atracadó cu a purba apoderá di e rugtas 
sin por a logra a legumai e tas. Finalmente e atracadó a 
drenta e auto, purba stur bay for di e sitio, pero e auto 
a ninga di start. E hómber turista a drenta sinta den 
e vehlculo y esaki a causa un tardansa pa e malechor 
bandoná e sitio. 

Polisnan cu a yega pa duna asistencia a bin gara Chris- 
topher Laidlaw den e vehiculo. Remarcabel segun e 
turistanan ta cu e acusado Christopher Laidlaw tabata 
sa presis cua auto tabata pértenesé na e turistanan, 
pasobra el a cana bay derechitu na e vehlculo. 

Pues tur cos ta mustra cu Christopher Laidlaw adel- 
antá a studia cada paso di e pareha turista. 

Hues a mustra e acusado cu su forma di proseder ta unu 
totalmente robes cu por causa mal nómber na Corsou, 
pasobra pa e forma grosero y violento cu Christopher 
Laidlaw a agredi e turista, esaki casi sigur lo nifica un 
experencia troumático pa e victima, kende lo sigui Cor- 
da Corsou di e forma sumamente negativo aki. 

E duo turista, natural a pasa den e sustu di nan bida, 
como tal a keda cu experencianan hopi amargo di Cor- 
sou. 

Entre CINEXyAPC: 

Acuerdo di colaboracion pa 
promove nos clima di invercion 



WILLEMSTAD- Resientemente CINEX y Alge- 
meen Pencioenfonds van Curaçao (APC) a firma un 
acuerdo di colaboracion entre nan. E acuerdo di co- 
laboracion a keda firma dor di director di Cinex sr. 
Ramon Coffijberg y sra. Evelyn Kruithof-Bor director 
di APC E acuerdo aki ta enserá cu ámbos partido ta 
demonstrá nan interes pa desaroyo, fasilitacion y sos- 
ten di nos comunidad cu iniciativanan cu ta impactá. 
E colaboracion aki lo manifestá den participacion pro 
activo den creamento di pakete di servicio diversifica 
cu ta cubri e nesesidad di e stakeholders y compartl 
conosemento. 

E meta principal di e acuerdo di colaboracion aki ta 
pa promové Corsou como un plataforma di invercion, 
informá y fasilitá invercionistanan. 

E di dos ophetivo ta pa sigurá e comunicacion y cordi- 
nacion nesesario den comparti estudio y identificacion 
rápido di proyektonan dor di ámbos partido pa por im- 
plementá nan. 


E micion ta pa promové y encurashá exportacion di 
produkto local y Cinex ta entuciasmá cu e colabora- 
cion cu APC. 

Tocante APC 

APC ta manehá e areglo di penshun di aproximada- 
mente 21.700 trahadó publico, y ex trahadó publico 
inkluso aproximadamente 10.600 pencionado. Pa via 
di un maneho di invercion sólido, APC ta invertl e pri- 
manan di penshun risibi tanto local como internacio- 
nal. 

Durante di e próximo luna nan partidonan lo duna 
contenido na loke a cumbini den e acuerdo di colabo- 
racion. 

Fotol: Riba e foto por tuma nota di e momento cu di- 
rector di APC sra. Evelyn Kruithof-Bor y e director 
di CINEX sr. Ramon Coffijberg a firma e acuerdo di 
colaboracion entre CINEX y APC. 

Au^ra 

SP®-^ 

'Pu*ten<ii '%<uue & (fyietitai*tmf 

Gradicimento 


Benice Croes 
ganadora di Aruba 
Bank su campaña 


Pa medio di esaki casa y yiunan di 



Sra. Regina Reineta Ruiz-Ridderstaat 

Ta gradici turfamia, amigo, conocirnan y bisiñanan cu 
a compañanandurante, prome y despues di enfermedad, 
fayecimento y entiero di nan ser keri. Bosodeseonandi forza a 
wordohopiaprecia. Un dankitambenaverpleegsternan di Wit 
GeleKruis. 




Aiirora 




* Çu*ien<zt 

"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibami na awatrankil, 
Pamibolbehañaforsa". 

Salmo: 23 

Nos ta anuncia fayecimento di: 



Jose Francisco Franken 


*24-07-1948- 123-07-2019 


Nanomber di su: 
Rumannan: 


Thomas y Lola y famia 
Victoriano y llvia y famia 
Martin y yiunan 
Seferino y Odalis y famia 
Pina y yiunan 
Alex, Mariska y yiunan 
Marcoy yiunan 
Glenda, Jean Marc y yiu 


Sobrinoy sobrinanan 

Demasfamia: Franken, Farro, Kelly de Cuba, Rodriguez, 
Tans, Kock, Flese, Pontilius, LeestTromp, Danja, Ruiz 

Si acaso den nos momento di tristesa nos alubida un 
nomber nos disculpa. 

Ta invita pa e acto di condolecia y despedida cu lo tuma 
lugar diasabra 27 di july 2019 di 9'or pa 11 'or di mainta, 
sigipa cremación cu lo tuma lugar den seno familiar. 


"YES! Studenl 
Campnign ONLINE" 



Aruba Bank a anuncia ganadora di e campaña YES! Student Campaign 
ONLINE dia 26 di juli 2019. E ganadora a resulta di ta Benice Croes. 
Durante di e periodo di campaña di 17 di juni 2019 te cu 19 di juli 2019, tur 
studiante di Aruba cu a aplica pa un Cuenta di Studiante via arubabank. 
com automaticamente a participa pa gana AWG 3,000,-. 

Alabes a brinda e studiantenan cu tin un Cuenta di Studiante di Aruba 
Bank caba, e oportunidad pa participa n’e campaña dor di referi un amigo 
of amiga pa habri un cuenta di studiante online via arubabank.com . 

Nos ta felicita e ganadora Benice Croes y nos ta recorda tur studiante cu 
ainda ta desea di habri un cuenta di via arubabank.com cu esaki ainda ta 
posible. Pa aplica of pa mas informacion bishita: https://www.arubabank. 
com/accounts/current-accounts/personal-student-account . 

Ai^ra 

' Çu«tefuxi *ityo*ue & 

"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibami na awatrankil, 
Pamibolbehañaforsa". 

Salmo: 23 

Nos ta anuncia fayecimento di: 



Gregoria Christophera Curie-Henriquez 

*01-03-1929 - +19-07-2019 

Acto di entiero lo wordo anuncia despues. 


A$Sra 

'Çutt&uzi *%o*He & &iematwut 

Gradicimento/lnvitacion: 

Nanumber di su yiunan y fami nos kier a gradici tur 
esnancu di un manera of otro a duna sosten, consuelo y 
atencion durante enfermedad, fayecimento y entiero di 
nos ser stima: 



Sr.Valeriano Rudolf Filiciana 

Mihorconoci como 
// Jani-Tan"of // Zol" 

Un dankispecialtabai na Egidio Irausquin; 
Nita&MaiBislik; Judessa& Delia Martis; Chommy, 
Jeanine&JeaniceFiliciana; Haime&JeanilaGeerman- 
Filiciana; Harry Bareño&Lue-AnnTromp; 
prima/onanSirma&Machteld, Jopi&Dirtza, Aura, Norma, 
Wini&Fedi Ras, Calixta, Juan, Erick, Elva, Rudy, Iris, 
Franklyn&EslyneFiliciana,; Mido Restaurant;Thunder N 
Lightning/ShabaPastry; Vivian Filiciana; Diana Baarh& 
Elsa Filiciana; Ella, Dufi, Ricky & Aura Croes; Vera 
Filiciana, Junior, Josy&RoderickKoolman; Zohmaira, Uka, 
ZihnairaFiliciana& Maira; Annie&Chommy. 

Un danki tambe tabai na Aurora Funeral Home panan 
bon servicio, dr.Selene Kock, dr. van Horenbeeck, 
Edmund Harms Foundation y Paramediconan di 
ambulance. 

Alaves nos ta invita boso pa 3 Santo Sacrificio di Misa, 
Diamars 30 di juli, Diahuebs 1 di augustus y Diabierna 2 
di augustuspa 7:00 p.m. na Misa Santa Filomena na 
Paradera. Despues di e ultimo misa Diabierna 2 di 
augustus lo tin un rosario na Seroe Pita 35-C. 


Dos detencion relncionó cu ladronicin 



Au^ra 

“Çuneruzt 

The smile on my face 
doesn't mean 
my life is perfect. 

It means I appreciate 
what I have 
and what 
GOD 

has blessed me with. 
Afayecena Bogota Colombia: 



Milangelo XavierTromp 
^05-08-1970 - tl 8-07-2019 

Na nomber di su: 

Mayornan: tElisabethTromp-Trompy tLuisTromp 

Rumannan: DoraTromp 

Albert y Adelita Tromp-Bislip y yiunan 

Filonila y Francis Lendering-Tromp y yiunan 

JohnnyTromp y yiunan 

tJolandaTromp 

Compañera: Delia Victoria Hueck 

Tanta y omonan: 

tElio y Chichi Tromp-Rasmijn y yiunan 
tNorma Pers 

Silo y Edita Pers-Figaroa y yiunan 
tTeresa y Arsenio Eckmeyer-Tromp y yiunan 
tAbelina y tFlorenso Stamper-Pers y yiunan 
Mirna Pers y yiu 

Jovito y Aura Tromp-Giel y yiunan 
TeofiloTromp y yiu 
JudithTrompyyiu 
FilomenaTromp 
Juan y RubiaTromo 
Rudy y Ludmila de Cuba-Simon y yiu 
Demas famia 

Acto di condolencia y despedida lo tumalugardiabierna 
2 di augustus 2019 na Royal Funeral Home di 9'or pa 
11 tor di mainta, sigi pa e acto di cremacion. 

No ta ricibi bishita di condolencia na cas. 


WI LLE MSTAD - Den oranan 
di madrugá di diadomingo 28 di juli 
2019, alrededor di 02.45’or, Polis a 
tuma nota di dos hómber kendenan 
tabata actua bastante sospechoso 
den becindario di un garashi riba 
Weg Naar Welgelegen. 

Mesora e unidad a bay haci un con- 
trol y n’e momento ey un di e hóm- 
bernan a move for di e sitio den un 
auto, miéntras Polis a detené e sos- 
pechoso R.S.M.M. nace na Córsou 
di 27 aña di edad cu a keda atras. 
Polis a cuminsá cu un persecusion 
tras di e auto cu a move for di e sitio 
y na altura di Plaza Hariri, chofer di 
e vehiculo a bin accidentá y bólter. 
A detené e hómber J.F. nace na 
Córsou di 30 aña di edad, pero 
debl n’e heridanan cu el a sufri den 
e accidente, el a keda transportá cu 
ambulance pa pobcbnica, unda el a 
keda interná pa tratamento médico. 
Den e becindario di e garashi, Pobs 
a bin topa algun tayo cu e hómber- 
nan a pone cla, probablemente pa 
bay cuné. 

A presentá e sospechosonan dilanti 
di un Fiscal auxibar kende a ordená 
nan encarcelamento pendiente di 
mas investigacion. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 



















